
[bookmark: _Hlk56431402][image: ]ประกาศสำนักงานคณะกรรมการกำกับหลักทรัพย์และตลาดหลักทรัพย์
ที่  สน.  ๒๔/๒๕๖๙
เรื่อง  รายละเอียดของโครงการจัดการกองทุนรวม
(ฉบับที่  ๑๓)


[bookmark: _Hlk59628399][bookmark: _Hlk59630058]อาศัยอำนาจตามความในมาตรา  ๑๑๘  (๑)  แห่งพระราชบัญญัติหลักทรัพย์และ
ตลาดหลักทรัพย์  พ.ศ.  ๒๕๓๕  สำนักงานออกประกาศไว้  ดังต่อไปนี้
ข้อ	๑	ให้ยกเลิกความในข้อ  ๑๐/๑  แห่งประกาศสำนักงานคณะกรรมการกำกับหลักทรัพย์และตลาดหลักทรัพย์  ที่  สน.  ๒๙/๒๕๖๔  เรื่อง  รายละเอียดของโครงการจัดการกองทุนรวม  ลงวันที่  ๑๐  พฤษภาคม  พ.ศ.  ๒๕๖๔  ซึ่งแก้ไขเพิ่มเติมโดยประกาศสำนักงานคณะกรรมการกำกับหลักทรัพย์และตลาดหลักทรัพย์  ที่  สน.  ๑๑/๒๕๖๘  เรื่อง  รายละเอียดของโครงการจัดการกองทุนรวม  
(ฉบับที่  ๘)  ลงวันที่  ๓  เมษายน  พ.ศ.  ๒๕๖๘  และให้ใช้ความต่อไปนี้แทน
“ข้อ	๑๐/๑	กรณีที่เป็นกองทุนรวมเพื่อความยั่งยืนตามข้อ  ๕  (๙)  กองทุนรวมไทย
เพื่อความยั่งยืนตามข้อ  ๕  (๑๒)  หรือกองทุนรวมไทยเพื่อความยั่งยืนแบบพิเศษตามข้อ  ๕  (๑๓)  
ให้ระบุข้อมูลที่เกี่ยวข้องกับการจัดการกองทุนรวมดังกล่าว  แล้วแต่กรณี  ตามประกาศสำนักงานคณะกรรมการกำกับหลักทรัพย์และตลาดหลักทรัพย์ว่าด้วยหลักเกณฑ์  เงื่อนไข  และวิธีการจัดการเพิ่มเติม  สำหรับกองทุนรวมเพื่อความยั่งยืน  กองทุนรวมไทยเพื่อความยั่งยืน  และกองทุนรวมไทยเพื่อความยั่งยืนแบบพิเศษ  ซึ่งกำหนดให้เปิดเผยไว้ในโครงการจัดการกองทุนรวม”
[bookmark: _Hlk56431503]ข้อ	๒	ประกาศนี้ให้ใช้บังคับตั้งแต่วันที่  ๑  พฤศจิกายน  พ.ศ.  ๒๕๖๙  เป็นต้นไป
ประกาศ  ณ  วันที่  ๑๕  ตุลาคม  พ.ศ.  ๒๕๖๙

